**NÁRODNÁ RADA SLOVENSKEJ REPUBLIKY**

**VI. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1370/2012

**143a**

**Spoločná správa**

výborov Národnej rady Slovenskej republiky o prerokovaní **Vládneho návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony** (tlač 143) vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Výbor Národnej rady Slovenskej republiky pre zdravotníctvo** ako gestorský výbor pri rokovaní o Vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 143) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky o prerokovaní vyššie uvedeného návrhu zákona:

**I.**

 Národná rada Slovenskej republiky uznesením č. 122 z 25. júla 2012 po prerokovaní Vládneho návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 143) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky a

 Výboru Národnej rady Slovenskej republiky pre zdravotníctvo.

**II.**

 Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 **Ústavnoprávny výbor Národnej rady Slovenskej republiky** prerokoval Vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 143) dňa 4. septembra 2012 a odporučil Národnej rade Slovenskej republiky návrh zákona schváliť so zmenami a doplnkami  (uznesenie č. 81 zo 4. septembra 2012).

**Výbor Národnej rady Slovenskej republiky pre zdravotníctvo** prerokoval Vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 143) dňa 11. septembra 2012 a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi (uznesenie č. 17 z  11. septembra 2012).

**IV.**

 Z uznesení výborov uvedených pod bodom III. tejto správy vyplývajú tieto pozmeňujúce a doplňujúce návrhy:

**V Čl. I sa pred bod 1** vkladá nový bod 1, ktorý znie:

 „1. V § 3 ods.1 sa vypúšťa druhá veta.“

 Ďalšie body sa primerane prečíslujú.

Navrhuje sa vypustenie ustanovenia, podľa ktorého zoznam zdravotných výkonov obsahuje aj charakteristiku zdravotných výkonov a obmedzenie ich vykonávania. V súčasnosti pripravovaný nový zoznam zdravotných výkonov bude obsahovať takmer 21 000 zdravotných výkonov a vychádza zo štandardných kritérií International Classification of Procedures in Medicine. Nový zoznam zdravotných výkonov, ktorý je pripravený na schválenie Katalogizačnou komisiou MZ SR uvedené charakteristiky nemusí obsahovať, nakoľko nie sú potrebné pre spustenie vykazovania systémom DRG.

**Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 1. bode** sa na konci pripájajú slová „a slovo „konzervovanie“ sa nahrádza slovom „konzervácia““.

Zosúladenie pojmu s § 35 ods. 2 písm. g) (čl. I, 2. bod).

**Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 2. bode sa v § 35 ods.** 1 slovo „konzervovanie“ nahrádza slovom „konzervácia“ a vypúšťajú sa slová „prenos, transplantáciu“.

Zosúladenie pojmu s § 35 ods. 2 písm. g) (čl. I, 2. bod) a spresnenie ustanovenia.

**Ústavnoprávny výbor NR SR**

**Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 2. bode sa v § 35 ods. 2 písm. d)** slová „humánne použitie“ nahrádzajú slovami „použitie u ľudského príjemcu alebo mimotelové použitie“.

Úprava v nadväznosti na nové znenie § 35 ods. 2 písm. a) (čl. I, 2. bod), v ktorom sa vypustila definícia pojmu „humánne použitie“.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 2. bode sa v § 35 ods. 2** písm. o) a p) slovo „odobratie“ nahrádza slovom „odber“.

Spresnenie ustanovenia v súlade s definíciou v § 35 ods. 2 písm. b) (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 2. bode sa v § 35 ods. 2** písm. v) slová „organizáciu vykonávajúcu“ nahrádzajú slovami „poskytovateľa vykonávajúceho“.

Zosúladenie s § 35 ods. 1, podľa ktorého odber orgánov môže vykonávať len poskytovateľ na základe povolenia podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 2. bode sa v § 35 ods. 3** sa slovo „prenosom“ nahrádza slovom „transplantáciou“.

Spresnenie ustanovenia v súlade s definíciou v § 35 ods. 2 písm. j) (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

8. **V čl. I 2. bode sa v § 35 ods. 5** slová „straty príjmu,40b)“ nahrádzajú slovami „straty príjmu podľa osobitného predpisu,40b)“

Poznámka pod čiarou k odkazu 40b znie:

„40b) § 138 ods. 2 Zákonníka práce.“.

Úprava za účelom odstránenia nenáležitého odkazu a zosúladenia s platnou právnou úpravou v Zákonníku práce.

 **Výbor NR SR pre zdravotníctvo**

 **gestorský výbor odporúča s c h v á l i ť**

9. **V čl. I, 2. bode sa v § 35 ods. 6** slovo „Odobratie“ nahrádza slovom „Odber“.

Spresnenie ustanovenia v súlade s definíciou v § 35 ods. 2 písm. b) (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

10. **V čl. I, 2. bode sa v § 35 ods. 7** slová „s tretími krajinami“ nahrádzajú slovami „so štátmi, ktoré nie sú členskými štátmi Európskej únie (ďalej len „tretie krajiny“),“.

Legislatívno-technická úprava; presun

legislatívnej skratky z § 39a ods. 1 na miesto, kde sa skracované slová používajú prvýkrát.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

11. **V čl. I, 2. bode sa v § 35 ods. 8** odkaz „52ac)“ nad slovom „príjemcu“ vypúšťa.

Vypustenie nadbytočného zdvojeného odkazu.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 3. bod vkladá nový 4. bod**, ktorý znie:

„4. V § 36 ods. 1 sa v úvodnej vete za slovo „prenosu“ vkladajú slová „alebo transplantácie“.

Spresnenie ustanovenia v súlade s navrhovanými definíciami v § 35 ods. 2 (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 9. bode sa odkaz „41ab)**“ nahrádza odkazom „41aa)“ a súčasne sa vypúšťa text „Poznámka pod čiarou k odkazu 41ab znie:

„41ab) § 48 ods. 4 zákona č. 581/2004 Z. z.“.

 Vypustenie duplicitnej poznámky pod čiarou.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 10. bode sa v § 37 ods. 5** písm. d) za slovo „vplyv“ vkladá predložka „na“.

Jazyková úprava.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 10. bod vkladá nový 11. bod**, ktorý znie:

„11. Nadpis pod § 38 znie: „Transplantácia orgánov a prenos tkanív a buniek príjemcovi“.“.

Ďalšie body sa primerane prečíslujú.

Zosúladenie s § 35 ods. 2 písm. i) a j) (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 10. bod vkladá nový 11. bod,** ktorý znie:

„11. V § 38 ods. 1 sa slová „Prenos orgánu, tkaniva alebo buniek“ nahrádzajú slovami „Transplantáciu orgánu alebo prenos tkaniva alebo buniek“.“.

Ďalšie body sa primerane prečíslujú.

Zosúladenie s § 35 ods. 2 písm. i) a j) (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 10. bod vkladá nový 11. bod**, ktorý znie:

„11. V § 38 ods. 3 sa slová „ministerstvo zdravotníctva [§ 45 písm. o)]“ nahrádzajú slovami „národná transplantačná organizácia [§ 45 ods. 3 písm. a)]“.

Ďalšie body sa primerane prečíslujú.

 Zosúladenie ustanovenia s čl. I, 19. bodom.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 10. bod vkladá nový 11. bod,** ktorý znie:

„11. V nadpise nad § 39a sa slovo „odoberaní“ nahrádza slovom „odbere“ a slovo „konzervovaní“ sa nahrádza slovom „konzervácii“.

 Ďalšie body sa primerane prečíslujú.

Zosúladenie pojmu s § 35 ods. 2 písm. b) a g) (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa na konci 11. bodu** pripájajú slová „a slová „zo štátov, ktoré nie sú členskými štátmi a zmluvnými štátmi Dohody o Európskom hospodárskom priestore (ďalej len „tretie krajiny“)“ sa nahrádzajú slovami „z tretích krajín““.

Legislatívno-technická úprava v nadväznosti na navrhované zavedenie legislatívnej skratky v § 35 ods. 7 (čl. I, 2. bod) (8. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

 **V čl. I sa za 11. bod vkladá nový 12. bod**, ktorý znie:

„12. V § 39a ods. 4 sa slovo „sledovateľnosti“ nahrádza slovom „vysledovateľnosti“, slovo „sledovateľnosť“ sa nahrádza slovom „vysledovateľnosť“, slová „humánneho použitia“ sa nahrádzajú slovami „použitia u ľudského príjemcu alebo mimotelového použitia“ a slová „§ 19 ods. 3“ sa nahrádzajú slovami „§ 20 ods. 3“.“.

Ďalšie body sa primerane prečíslujú.

Zosúladenie používaných pojmov s navrhovanými úpravami v čl. I, 2. bode a oprava nesprávneho vnútorného odkazu.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

 **V čl. I sa za 12. bod vkladá nový 13. bod**, ktorý znie:

„13. V § 39b ods. 2 písm. a) sa slová „humánne použitie“ nahrádzajú slovami „použitie u ľudského príjemcu alebo mimotelové použitie“.

 Ďalšie body sa primerane prečíslujú.

Úprava v nadväznosti na nové znenie § 35 ods. 2 písm. a) (čl. I, 2. bod), v ktorom sa vypustila definícia pojmu „humánne použitie“.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 12. bod vkladá nový 13. bod**, ktorý znie:

„13. V § 39b ods. 2 písm. b) sa slová „§ 45 ods. 5 a 6“ nahrádzajú slovami „§ 35 ods. 2 písm. s) a t)“.“.

Ďalšie body sa primerane prečíslujú.

Zmena vnútorného odkazu v nadväznosti na presun definície z § 45 ods. 5 a 6 do § 35 ods. 2 písm. s) a t) (čl. I, 2. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

 **V čl. I sa 14. bod** vypúšťa.

Vypustenie sa navrhuje z dôvodu, že preberaná smernica sa vzťahuje len na členské štáty Európskej únie a nevzťahuje sa na zmluvné štáty Dohody o Európskom hospodárskom priestore.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 15. bod** znie:

„15. V § 39d ods. 4 sa vypúšťa písmeno a).

Doterajšie písmena b) až k) sa označujú ako písmena a) až j).“.

 Legislatívno-technická úprava.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

25. **V čl. I sa vypúšťa 16. bod.**

 Ďalšie body sa primerane prečíslujú.

Legislatívno-technická úprava.

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 15. bod** vkladá nový 16. bod, ktorý znie:

„16. V § 39d ods. 4 písm. c) sa vypúšťa slovo „orgánov,“.“.

Ďalšie body sa primerane prečíslujú.

Legislatívno-technická úprava (druhá časť čl. I, 15. bodu) – úprava doterajšieho § 39d ods. 4 písm. d).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

27. **V čl. I. 17. bode sa v úvodnej vete** slovo „39g“ nahrádza slovom „39h“.

Legislatívno-technická úprava.

 **Výbor NR SR pre zdravotníctvo**

 **gestorský výbor odporúča s ch v á l i ť**

**V čl. I, 17. bode sa v § 39e ods. 1** písm. b) za slová „30 rokov“ vkladajú slová „od darcovstva“.

Spresnenie ustanovenia v súlade s § 45 ods. 3 písm. l) (čl. I, 19. bod).

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 17. bode sa v § 39e ods. 3** odkaz „41a)“ nahrádza odkazom „4)“.

Oprava odkazu.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

30.**V čl. I 17. bode sa v § 39e ods. 3** vypúšťajú slová „a  súhlas národnej transplantačnej organizácie“ a na konci sa pripája táto veta: „Na každý dovoz orgánov z tretích krajín alebo vývoz orgánov do tretích krajín je potrebný súhlas národnej transplantačnej organizácie.“.

 Precizovanie úpravy za účelom jednoznačnosti výkladu, jasnejšie odlíšenie pojmov „povolenie“ a „súhlas“.

 **Výbor NR SR pre zdravotníctvo**

 **gestorský výbor odporúča s c h v á l i ť**

31. **V čl. I 17. bode sa za § 39g** pripája nový § 39h, ktorý znie:

„§ 39h

Ministerstvo zdravotníctva ustanoví všeobecne záväzným právnym predpisom podrobnosti o

charakteristike orgánu a charakteristike darcu,

označovaní prepravného kontajnera,

zázname o odobratých orgánoch,

 zázname o transplantovaných orgánoch.“.

 Odstránenie nevhodného začlenenia splnomocňovacieho ustanovenia týkajúceho sa orgánových transplantácií v časti vzťahujúcej sa na transplantácie tkanív a buniek a jeho presun do časti vzťahujúcej sa na transplantácie orgánov.

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 19. bode sa v § 45 ods. 3** písm. a) druhom bode odkaz „20)52ac)“ nad slovom „darcov“ nahrádza odkazom „52ac)“ a znenie poznámky pod čiarou k odkazu 52ac sa nahrádza týmto znením:

„52ac) Zákon č. 428/2002 Z. z. v znení neskorších predpisov.

 Zákon č. 540/2001 Z. z. v znení neskorších predpisov.“.

 Legislatívno-technická úprava.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

33. **V čl. I 19. bode sa v § 45 ods. 3** sa vypúšťa písm. n).

Odstránenie možného kompetenčného sporu medzi ministerstvom a národnou transplantačnou organizáciou pri vykonávaní inšpekcie a realizácii kontrolných opatrení, nakoľko túto pôsobnosť vykonáva podľa § 45 ods. 3 písm. b) platného znenia zákona č. 576/2004 Z. z. ministerstvo.

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 19. bode sa v § 45 ods. 3** písm. g) slovo „organizácií“ nahrádza slovom „poskytovateľov“.

Zosúladenie s § 35 ods. 1, podľa ktorého odber orgánov môže vykonávať len poskytovateľ na základe povolenia podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 19. bode sa v § 45 ods. 3** písm. m) sa slová „nežiaducich reakcii a udalostí“ nahrádzajú slovami „nežiaducich reakcií a závažných nežiaducich udalostí“ a slová „nežiaducich udalostí a reakcií“ sa nahrádzajú slovami „závažných nežiaducich udalostí a závažných nežiaducich reakcií“.

Legislatívno-technická úprava.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

36.**V čl. I 19. bode v § 45 ods. 5** veta pred bodkočiarkou znie: „Národná transplantačná organizácia zabezpečuje okamžité spojenie medzi ňou a poskytovateľmi podľa § 35 ods. 1 a poskytovateľmi podľa § 35 ods. 1 navzájom“.

 Štylistická úprava.

 **Výbor NR SR pre zdravotníctvo**

 **gestorský výbor odporúča s c h v á l i ť**

37**.V čl. I sa na konci 19. bodu** slová „6 až 11“ nahrádzajú slovami „odseky 6 až 13“.

Legislatívno-technická úprava chybného označenia.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

38. **V čl. I, 21. bode** sa v úvodnej vete slová „g) až o)“ nahrádzajú slovami „g) až m)“.

Legislatívno-technická úprava chybného označenia.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

39. **V čl. I, 21. bode** sa v § 45 ods. 6 písm. g) slová „organizácie vykonávajúce“ nahrádzajú slovami „poskytovateľov vykonávajúcich“, slovo „organizáciám“ sa nahrádza slovom „poskytovateľom“ a slová „tieto organizácie alebo centrá“ sa nahrádzajú slovami „títo poskytovatelia alebo transplantačné centrá“.

Zosúladenie s § 35 ods. 1, podľa ktorého odber orgánov môže vykonávať len poskytovateľ na základe povolenia podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

40.**V čl. I, 21. bode** sa v § 45 ods. 6 písm. h) slová „schvaľovanie organizácií vykonávajúcich“ nahrádzajú slovami „udeľovanie povolení poskytovateľom vykonávajúcim“.

Zosúladenie s § 35 ods. 1, podľa ktorého odber orgánov môže vykonávať len poskytovateľ na základe povolenia podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

41.**V čl. I, 21. bode** sa v § 45 ods. 6 písm. k) sa slovo „organizácií“ nahrádza slovom „poskytovateľov“.

Zosúladenie s § 35 ods. 1, podľa ktorého odber orgánov môže vykonávať len poskytovateľ na základe povolenia podľa zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I, 21. bode sa v § 45 ods. 6** písm. l) slová „dohôd s protistranami v tretích krajinách na výmenu orgánov“ nahrádzajú slovami „dohôd na výmenu orgánov s príslušnými orgánmi tretích krajín alebo nimi poverenými subjektmi“.

Spresnenie ustanovenia.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. I sa za 22. bod vkladá nový 23. bod**, ktorý znie:

„23. V § 45 ods. 9 sa slová „humánneho použitia“ nahrádzajú slovami „použitia u ľudského príjemcu alebo mimotelového použitia“.

 Ďalšie body sa primerane prečíslujú.

Úprava doterajšieho § 45 ods. 8 v nadväznosti na nové znenie § 35 ods. 2 písm. a) (čl. I, 2. bod), v ktorom sa vypustila definícia pojmu „humánne použitie“.

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V čl. V**sa slová „27. augusta“ nahrádzajú slovami „15. októbra“.

Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

 **Ústavnoprávny výbor NR SR**

 **Výbor NR SR pre zdravotníctvo**

 **gestorský výbor odporúča s c h v á l i ť**

**V.**

Gestorský výbor na základe stanovísk výborov k Vládnemu návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 143) vyjadrených v ich uzneseniach uvedených pod bodom IV. tejto správy a v stanovisku gestorského výboru odporúča Národnej rade Slovenskej republiky Vládny návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 143) **s c h v á l i ť s odporúčanými pozmeňujúcimi a doplňujúcimi návrhmi.**

1. Súčasne gestorský výbor odporučil hlasovať o bodoch **1 – 44** uvedených v IV. časti tejto spoločnej správy **s p o l o č n e** s návrhom gestorského výboru **s c h v á l i ť.**

 2. Poveril spoločného spravodajcu výborov **Vladimíra B a l á ž a** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky a návrhy v zmysle § 83 ods. 4 a § 84 ods. 2 zákona č. 350/1996 Z. z.

 Predmetná spoločná správa výborov Národnej rady Slovenskej republiky o prerokovaní Vládneho návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony (tlač 143) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 20 z 11. septembra 2012.

Bratislava 11. septembra 2012

**Richard R a š i**

predseda

Výboru Národnej rady Slovenskej republiky

pre zdravotníctvo